《柳州道中》
清代·欧阳辂

楚云南望独宵征，天际悠悠指去程。千点乱山萦象驿，一痕残雨下龙城。

寒林照眼知秋气，远瀑盘空作怒声。自笑苍黄埃雾里，据鞍诗思尚纵横。

作者简介：（1767—1841）湖南新化人，原名绍洛，字念祖，一字礀东。乾隆五十九年举人。博学多才，读书过目不忘。少孤贫，非其力不食。客游南北，性野逸，岸然公卿。工诗。有《礀东诗钞》。